Þrettándinn er haldinn 6. janúar ár hvert og er stytting á þrettándi dagur jóla , almennt kallaður síðasti dagur jóla . Við í Tálknafjarðarskóla gerðum okkur glaðan dag og hófum skóladaginn á því að fara á útikennslusvæðið okkar , gerðum lítið bál , sungum áramótalög og fengum okkur heitt kakó og piparkökur . Við fengum svo skemmtilega heimsókn frá Björgunarsveitinni Tálkna sem skutu upp nokkrum flugeldum í tilefni dagsins .